**საინფორმაციო ფურცელი**

**სიცოცხლის დაზღევა**

წარმოდგენილი დოკუმენტით *თქვენ ეცნობით* **სიცოცხლის დაზღვევის ხელშეკრულების** *დაზღვევის ძირითად პირობებს. აღნიშნული საინფორმაციო ფურცელი არ შეიცავს ამომწურავ ინფორმაციას და იგი არ არის დაზღვევის ხელშეკრულების ტოლფასი. შესაბამისად. მისი გაცნობა არ წარმოშობს ჩვენს შორის სამართლებრივ შედეგებს.*

**ვინ არის მზღვეველი?**

მზღვეველი ორგანიზაციაა **სს „საქართველოს სადაზღვევო ჯგუფი“ (ს/კ 405206566).**

მისამართი: ქ. თბილისი, ფანჯიკიძის ქ #22;

ცხელი ხაზი/ტელეფონი: (+995 32) 2244 111.

**დაზღვევის ხელშეკრულების სახე**

წინამდებარე საინფორმაციო ფურცელი შეიცავს **სიცოცხლის დაზღვევის ხელშეკრულების** შესახებ მოკლე ინფორმაციას. თქვენს მიერ შესაბამისი დაზღვევის შეძენის შემთხვევაში, გადმოგეცემათ დაზღვევის დამადასტურებელი დოკუმენტი **„პოლისი“,** რომელიც მასში მითითებულ დაზღვევის პირობებთან ერთად, წარმოადგენს დაზღვევის ერთიან ხელშეკრულებას. პოლისში მითითებული დაზღვევის დეტალური პირობების ნახვა შეგიძლიათ ჩვენს ვებ გვერდზე [www.igg.ge](http://www.igg.ge) თქვენს მიერ დაზღვევის შეძენა გულისხმობს, რომ დაეთახმეთ საიტზე განთავსებულ (და/ან პირადად გადმოცემულ ხელმოწერილ პირობებს) და პოლისში მითითებულ საზღვევის პირობებს.

**რა არის დაზღვეული?**

სიცოცხლის დაზღვევა ითვალისწინებს პოლისში მითითებული სადაზღვევო პერიოდის განმავლობაში, ნებისიმიერი მიზეზით გამოწვეული (წინამდებარე პირობებით დადგენილი გამონაკლისების გარდა) დაზღვეულის გარდაცვალებისას, მოსარგებლისათვის სადაზღვევო თანხის ანაზღაურებას, დაზღვევის პირობების გათვალისწინებით.

**რა ტერიტორიაზე ვრცელდება დაზღვევა?**

დაზღვევა მოქმედებს მთელს მსოფლიოში.

 **თქვენი ფინანსური თანამონაწილეობის შესახებ:**

დაზღვევის შესაძენად უნდა გადაიხადოთ **სადაზღვევო პრემია**, თქვენს მიერ შერჩეული და მზღვეველთან შეთანხმებული გრაფიკის შესაბამისად, რაც ასახული იქნება პოლისში.

**როგორ აქტიურდება სადაზღვევო პოლისი?**

სადაზღვევო პოლისი აქტიურდება პოლისში მითითებული პერიოდის დასაწყისი დღის 24 საათზე, თუ პოლისით განსაზღვრული პირველი ან ერთჯერადი სადაზღვევო პრემია გადახდილია სრულად.

**პირები რომლებიც არ ექვემდებარებიან დაზღევას**

* **დაზღვეულის ასაკი დაზღვევის მომენტისათვის არ უნდა იყოს 21 წელზე ნაკლები და არ უნდა აღემატებოდეს 65 წელს. დაზღვევა ავტომატურად წყდება დაზღვეულის 65 წლის ასაკისათვის (გარდა უბედური შემთხვევის შედეგად გარდაცვალებისა), თუ სხვა პირობა არ არის გათვალისწინებული პოლისის პირობების მიხედვით.**
* **სიმსივნური დაავადების მქონდე პირები ან/და პირები, რომელთაც სიმსივნური დაავადება აღენიშნებოდათ დაზღვევამდე უკანასკნელი 5 წლის განმავლობაში.**
* **პირები, რომლებიც დაზღვევის მომენტში მუდმივ მოვლას საჭიროებენ ან რომლებიც ფსიქიურად არიან დაავადებულნი. პირი, რომელიც მუდმივ მოვლას საჭიროებს, გულისხმობს პირს, რომელიც ყოველდღიური საქმიანობის შესრულებისთვის სხვების დახმარებას საჭიროებს.**
* **იმ დაზღვეულების მიმართ, რომელნიც დაზღვევის მომენტში იყვნენ 3.1, 3.2 ანდა 3.3 პუნქტით გათვალისწინებულ მდგომარეობაში არ ჩაითვლებიან დაზღვეულად, მათ სასარგებლოდ პრემიის გადახდის პრობებშიც კი; აღნიშნული დაზღვევა წყდება ასეთი გარემოებების აღმოჩენის/დადატურების მომენტიდან და წინსწრებით გადახდილი გამოუმუშავებელი სადაზღვევო პრემია (ასეთის არსებობის შემთხვევაში) უკან ბრუნდება.**

**რა არ ანაზღაურდება?**

**მზღვეველი არ არის პასუხისმგებელი / არ ანაზღაურებს შემთხვევებს გამოწვეულს შემდეგი მიზეზით/გარემოებით/დაავადებით:**

* **თვითდაზიანება, თვითმკვლელელობა ან თვითმკვლელობის მცდელობა;**
* **ნებისმიერი სადაზღვევო შემთხვევა, რომლის დადგომისას  დაზღვეულის ასაკი აღემატება 65  წელს;**
* **დაზღვეულის მკვლელობა, მკვლელობის მცდელობა ან სხეულის დაზიანება, რომელშიც პირდაპირ ან არაპირდაპირ ბრალი მიუძღვის დამზღვევს და/ან მოსარგებლეს;**
* **დაზღვეულის მიერ ნებისმიერი სახის მართლსაწინააღმდეგო ქმედების შედეგად, ან ამგვარი ქმედების პროცესში, დამდგარი შემთხვევა;**
* **ნებისმიერ საფრენ საშუალებაში ყოფნა, მასში შესვლა ან მისგან გამოსვლა, გარდა იმ შემთხვევებისა, როდესაც დაზღვეული არის რეგულარული ავიარეისის მგზავრი;**
* **აივ-შიდსი, ჰეპატიტები, ეპილეფსია და ფსიქიკური დაავადებები;**
* **ნარკოტიკული,ფსიქოტროპული ნივთიერებების, ან ექიმის დანიშნულების გარეშე   მედიკამენტების ტოქსიკური დოზის ზემოქმედების ქვეშ და /ან მისი მოქმედების გამო დამდგარი სადაზღვევო შემთხვევა;**
* **ალკოჰოლური, ნარკოტიკული/ტოქსიური ნივთიერებების ზემოქმედების ქვეშ პირის მიერ ავტოსატრანსპორტო (მათ შორის მოტოციკლი, ველოსიპედი, სკუტერი და ა. შ. ) საშუალების მართვისას დამდგარი სადაზღვევო შემთხვევა; ან მართვის გადაცემა სხვა პირისადმი, რომელიც იმყოფება ანალოგიურ მდგომარეობაში, ან იმ პირისადმი, რომელსაც არ გააჩნია მართვის მოწმობა და რამაც გამოიწვია გარდაცვალება;**
* **დაზღვეულის მიერ ნებაყოფლობით არააუცილებელ ხიფათში თავის ჩაგდება, გარდა ადამიანის სიცოცხლის გადარჩენის მცდელობის შემთხვევისა;**
* **დაზღვეულის მონაწილეობა ქვემოთ ჩამოთვლილ სარისკო სპორტის სახეობებში: საჰაერო სპორტი, სპორტის საბრძოლო სახეობები, ნებისმიერი სახის სიჩქარეზე შეჯიბრი (გარდა ფეხით მოძრაობისა), აკვალანგით ყვინთვა, კლდეზე ცოცვა, ალპინიზმი, სპელეოლოგია,  პარაშუტით ხტომა (თუ პოლისით სხვა რამ არ არის გათვალისწინებული);**
* **დაზღვეულის მონაწილეობა პროფესიულ სპორტის სახეობებში (თუ პოლისით სხვა რამ არ არის გათვალისწინებული);**
* **დაზღვეულის მონაწილეობა არანებადართულ (შესაბამისი ლიცენზიის ან/და ნებართვის გარეშე) ნადირობა/თევზაობასთან;**
* **სამსახურეობრივი მოვალეობის შესრულება შეიარაღებულ ფორმირებებში (თუ პოლისით სხვა რამ არ არის გათვალისწინებული);**
* **უკანასკნელი უწყვეტი სადაზღვევო პერიოდის მოქმედების დაწყებამდე არსებული დაავადებები ან  შემთხვევები, რომლებმაც უშუალოდ  გამოიწვია სიკვდილი ან ისეთი გართულებები, რაც შემდგომში გახდა გარდაცვალების მიზეზი;**
* **გენეტიკური და თანდაყოლილი დაავადებები;**
* **მაიონიზირებელი დასხივების, რადიაციის ზემოქმედება;**
* **ომი, უცხოელი აგრესორის მიერ განხორციელებული სამხედრო მოქმედებები (მიუხედავად ომის გამოცხადების თუ გამოუცხადებლობისა), საომოქალაქო ომი, აჯანყება, ბუნტი, რევოლუცია, სახალხო მღელვარება, სამხედრო ან უზურპატორული ძალაუფლების გამოყენება, ტერორისტული აქტები;**
* **სანაძლეოს პირობების, აკრობატული ილეთების შესრულება, რეკორდის დამყარება, რეკორდის დამყარების მცდელობა ან ამისათვის მოსამზადებელი ცდები;**
* **აზბესტოზის რისკების სრული გამონაკლისის პირობა;**
* **სამედიცინო დანიშნულებისა და რეჟიმის არაგონივრული უარყოფა/დაუცველობა;**
* **გარდაცვალების მიზეზს წარმოადგენს შრომითი პირობების დარღვევა;**
* **წინამდებარე დოკუმენტით გათვალისწინებული აუცილებელი საბუთების წარმოუდგენლობა;**
* **მზღვეველისთვის წარდგენილ - სიცოცხლის დაზღვევის განაცხადში შეგნებულად არასწორი ინფორმაციის მითითება.**

**როგორ უნდა მოიქცეთ სადაზღვევო შემთხვევის დადგომისას:**

**ანაზღაურების მიღებაზე უფლებამოსილმა პირმა (მოსარგებლე ან სხვა დაინტერესებული პირი) მზღვეველს უნდა აცნობოს კომპანიის ცხელ ხაზს (032 2 244 111) დაზღვეულის გარდაცვალებიდან გონივრულ ვადაში (არაუმეტეს 1 თვისა).**

**ანაზღაურების ძირითადი პირობები**

დაზღვეულის გარდაცვალების შემთხვევაში ანაზღაურების მიღებაზე უფლებამოსილი პირი (მოსარგებლე ან სხვა დაინტერესებული პირი), აცნობებს მზღვეველს სადაზღვევო შემთხვევის დადგომის შესახებ და წარუდგენს წინამდებარე დაზღვევის პირობებით გათვალისწინებულ ყველა აუცილებელ დოკუმენტაციას:

1. შესაბამისი ორგანოების მიერ გაცემულ დაზღვეულის გარდაცვალების დამადასტურებელი ოფიციალური ცნობას, რომელშიც მითითებული იქნება დაზღვეულის ასაკი და დაბადების თარიღი.

2. სამედიცინო ცნობას და/ან სამედიცინო/სასამართლო-სამედიცინო ექსპერტიზის დასკვნას, რომელშიც მითითებული იქნება გარდაცვალების გამომომწვევი უშუალო მიზეზები და დაავადების განვითარების სტადიები.

3. გარდაცვალების ეპიკრიზის (ამონაწერი ავადმყოფობის ისტორიიდან) სათანადო წესით დამოწმებულ ასლს.

4. დაზღვეული პირის უბედური შემთხვევით გამოწვეული გარდაცვალების შემთხვევაში შესაბამისი სამართალდამცავი ორგანოების მიერ შედგენილ შესაბამის აქტს.

5. დაზღვევის პოლისს და დაზღვევის პირობებს (მოთხოვნის შემთხვევაში).

6. მოსარგებლის პირადობის მოწმობის ასლს და საბანკო რეკვიზიტებს.

7. ანაზღაურება არ გაიცემა დამზღვევის ან/და ანაზღაურების მიღებაზე უფლებამოსილი ნებისმიერი პირის მიერ წინამდებარე პირობების ნებისმიერი პირობის დარღვევის შემთხვევაში.

8. იმ შემთხვევაში, როცა დაზღვეულს მოსარგებლედ მითითებული ყავს ერთზე მეტი მოსარგებლე, სადაზღვევო ანაზღაურება მოსარგებლეებზე გაიცემა თანაბარი და ჯამურად პოლისში მითითებული ოდენობით, მიუხედავად მოსარგებლეების ოდენობისა.

9. სადაზღვევო შემთხვევის დადგომის დროს თუ მოსარგებლეები გარდაცვლილნი არიან ანაზღაურება მოხდება დაზღვეულის კანონიერი სამართალმემკვიდრის მიმართ.

* მზღვეველი იტოვებს უფლებას, კონკრეტული შემთხვევიდან გამომდინარე, მოითხოვოს წარსადგენი ჩამოთვლილი საბუთებისგან განსხვავებული დამატებითი საბუთების წარმოდგენა კონკრეტული სადაზღვევო შემთხვევის გარემოებების ზუსტად დადგენის მიზნით.
* მზღვეველი იტოვებს უფლებას, კონკრეტული შემთხვევიდან გამომდინარე, გარემოებების დაზუსტების მიზნით ჩაატაროს/მოითხოვოს დამატებითი მოკვლევა/ექსპერტიზა. ასეთი გამოკვლევა/ექსპერტიზის ჩატარების თაობაზე გადაწყვეტილების მიღებას წინ უნდა უძღოდეს დამზღვევთან შეთანხმება.
* დამატებით მოკვლევა/ექსპერტიზასთან დაკავშირებული ხარჯები დამზღვევსა და მზღვეველს შორის ნაწილდება შემდეგი პრინციპის მიხედვით:
1. იმ შემთხვევაში, თუ ჩატარებული მოკვლევა/ექსპერტიზის დასკვნის საფუძველზე დადგინდა, რომ სადაზღვევო შემთხვევა ექვემდებარება ანაზღაურებას, ექსპერტიზის ხარჯები ანაზღაურდება მზღვეველის მიერ.
2. იმ შემთხვევაში, თუ ჩატარებული მოკვლევა/ექსპერტიზის დასკვნის საფუძველზე დადგინდა, რომ სადაზღვევო შემთხვევა არ ექვემდებარება ანაზღაურებას, ექსპერტიზის ხარჯები ანაზღაურდება დაზღვეულის მიერ.

დაზღვევის პერიოდში, ანაზღაურების მაქსიმალური ოდენობა განისაზღვრება პოლისში მითითებული სადაზღვევო თანხის ლიმიტით.

**რამდენ დღეში ანაზღაურდება ზიანი?**

სადაზღვევო შემთხვევის დადგომისა და ყველა მოთხოვნილი დოკუმენტაციის მიღების შემდგომ მზღვეველი ერთი თვის ვადაში აუნაზღაურებს მოსარგებლეს წინამდებარე დაზღვევის პირობებით განსაზღვრულ სადაზღვევო ანაზღაურებას.

**რა შემთხვევაში შეიძლება შეწყდეს დაზღვევა?**

დაზღვევა შეიძლება შეწყდეს, როგორც თქვენი, ისე სადაზღვევო კომპანიის მოთხოვნით, ნებისემიერ დროს, ინიციატორი მხარის მიერ, მეორისთვის დაზღვევის პირობებით გათვალისწინებულ ვადაში წერილობითი შეტყობინების გზით ან დაზღვევის პირობებით გათვალისწინებულ სხვა შემთხვევებში. თქვენ შეგიძლიათ მოითხოვოთ თქვენს მიერ გადახდილი პრემიის უკან დაბრუნება, დაზღვევის პირობებში გაწერილი წესის შესაბამისად.

დაზღვევა ასევე შეწყდება, თუ თქვენ არ იხდით სადაზღვევო პრემიას და პოლისში მითითებული გადახდის თარითიდან გადაცილებულია 30 კალენდარული დღე.

 **მომხმარებელთა უფლებების დაცვა:**

დაზღვევის პირობებით ან მომსახურების ხარისხით უკმაყოფილების შემთხვევაში, შეგიძლიათ, ნებისმიერ დროს, **დაგვირეკოთ ცხელ ხაზზე: (+995 32) 2244 111. ასევე, შეგიძლიათ, თქვენი საკითხი დააფიქსიროთ ჩვენს წარმომადგენელთან, მისამართზე: თბილისი, ფანჯიკიძის ქ. N22.**

თქვენს შეტყობინებას განიხილავს ხარისხის მართვის განყოფილება, შეტყობინების დაფიქსირებიდან 30 (ოცდაათი) დღის განმავლობაში.

**მონაცემთა დაცვა:**

გთხოვთ გაითვალისწინოთ, რომ მომხმარებელთა უფლებების დაცვის და მომსახურების ხარისხის გაუმჯობესების მიზნით, კომპანიის ცხელ ხაზზე შემომავალი ყველა ზარი იწერება.

თქვენი პერსონალური მონაცემები დამუშავდება დაზღვევის პირობებში მითითებული მიზნებისთვის.

**ინფორმაცია ჩვენი საზედამხედველო ორგანოს შესახებ:**

სსიპ საქართველოს დაზღვევის სახელმწიფო ზედამხედველობის სამსახური

მისამართი: ქ. თბილისი, აბულაძის ქ. #34

**გმადლობთ, რომ სარგებლობთ ჩვენი მომსახურებით!**